Във връзка с постъпило уведомление с вх. № ОВОС-2317/12.10.2021г. и становище на БД ИБР Пловдив с изх. № ПУ-01-1097(1)/03.11.2021г. за „Пречиствателна станция за 4000 е.ж. за отпадъчни води на с. Радиново“, с възложител Община Марица, Регионална инспекция по околна среда и водите – Пловдив (РИОСВ-Пловдив) информира за следното:

1. **Относно приложимите процедури по реда на глава шеста на Закона за опазване на околната среда (ЗООС):**
2. ***Процедура по преценяване на необходимостта******от извършване на оценка въздействие върху околната среда (ОВОС)***

В случай, че за „Изграждане на пречиствателна станция на с. Радиново“, има достатъчна подробност за дейностите, които са предмет на разглеждане (технологията на пречистване, информация за довеждащ и отвеждащ колектори, заустване след ПСОВ и др.), то така заявеното попада в обхвата на т. 11, буква „в“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **процедура по** **преценяване на необходимостта** **от извършване на ОВОС**. В тази връзка за извършване на преценката е необходимо да внесете в „Едно гише” на РИОСВ-Пловдив **писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС**, в един екземпляр на хартиен и един екземпляр на цифров носител. В допълнение е необходимо да обявите уведомлението за инвестиционно предложение на интернет страницата си, чрез средствата за масово осведомяване или по друг подходящ начин, за което следва да се представи доказателство в РИОСВ-Пловдив.

1. ***Процедура по преценяване необходимостта от извършване на екологична оценка (ЕО)***

От друга страна ако за заявеното предложение няма конкретика по отношение на параметрите и технологията, и се предвижда на този етап единствено изработване на ПУП–ПРЗ за поземлен имот 61412.17.162 за „Пречиствателна станция за 4000 е.ж. за отпадъчни води на с. Радиново“, то за същото, приложимата **процедура** по реда на глава шеста от ЗООС е **преценяване необходимостта от извършване на екологична оценка.** Преценката се извършва по реда на глава втора от Наредба за ЕО, тъй като заявеното попада в обхвата на чл.2, ал.1, т.2 от Наредбата за ЕО. Съгласно чл.8а от същата наредба, възложителят на плана трябва да внесе в „Едно гише” в РИОСВ-Пловдив **писмено искане по образец - приложение 4 на хартиен и електронен носител, с приложена към него и информация по чл.8а, ал.2 от Наредбата за ЕО.**

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по реда на глава шеста от ЗООС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Кметство с. Радиново и БД ИБР

Отговорено от РИОСВ-Пловдив на 16.11.2021г.